É mod a kúli mam mə́ ndímba énye fə a nə́ miǹsɔ̌s, ényɔ́ ā yəm sɔlǐ dzam a nə mod afidí. 14Ngə́ ńIə́de zěn[1] a dzə́man, ǹnam ó ngaku mim̀bóŋ á sí, abuí bələ́b látone bod. 15É mod a líg bībán ású bə́yə́ŋ a yi yén ai dís, é mod ǎ təb byá énye a nə́ á myə̄ə̄ŋ. 16Abə̌ŋ mīníngá lâbi dúmá[2], miǹgungúl mí bod myâbi akúmá. 17Mod mvam a bi mân ai mvam dzié, abé ládūgan ábə mod émēn. 18M̀bə̂ mod a yi bi mân mə́ ḿbə̂ esíé wōē, é mod ǎ myas m̀bəmbə mvɔŋ a yi bí mân təge səlan[3]. 19Owé, sósōō a kə ai mod ényiŋ, ényɔ́ ā toŋ abé a kə áwū. 20Ǹtondôbə a víni bǒd mədugán, a diŋ hə bod bə́ sósōō. 21Tóé, bəbə̂ bə́ bod bâyǐ kig fám endə́gə́lə, hədá mvɔŋ bəsósōō bə́ bod yayi tə́bə́ á sááŋ. 22Anə́ élondé mvɔ́d é nə́ á ḿbōm ngōē, éyə abə̌ŋ mīníngá á nə́ nālá, ngə́ ládzə̄man ai fəg.